Nūgatsiakas

NūgatsiakasNūgatsiakas, Pasaulio vietovardžiai. Nuoroda tikrinta 2024-10-20. ( – 'vidutinio dydžio kyšulys') – apleista gyvenvietė Vakarų Grenlandijoje, Avanatos savivaldybėje. Įsikūrusi žolėtame kyšulyje pačiuose Kekertarsuako salos pietuose Karato fjordo pakrantėje, 103 km į šiaurės vakarus nuo Umanako. Buvusi artimiausia gyvenvietė – Ilorsuitas (35 km į pietvakarius). Stovi apleisti namai, yra sraigtasparnių nusileidimo aikštelė.Nuugaatsiaq, Avannaata Kommunia. Nuoroda tikrinta 2024-10-21.

 Istorija 
Įkurtas po 1918 m. išeivių iš Ilorsuito.Rokvelas Kentas. Salamina. Vilnius: „Vyturys“, 1986, p. 198. 1925 m. atidarytas prekybos punktas, 1926 m. – mokykla. 1930 m. pastatyta parduotuvė su sandėliu, 1936 m. – pastatas žaliavoms apdirbti. Daugėjo gyventojų: 1930 m. buvo 119, 1960 m. – 159 (daugiausia gyvenvietės istorijoje). 2017 m. Nūgatsiake buvo 94 statiniai, gyveno 107 žmonės, veikė devynmetė mokykla (12 moksleivių) su nedidele biblioteka, parduotuvė, pašto skyrius, medicinos punktas, bendruomenių rūmai, dirbtuvės, žuvų apdorojimo įmonė, nedidelė elektrinė. Gyventojai daugiausia vertėsi paltusų žvejyba, ruonių medžiokle. Atvykdavo turistų.Mateusz C. Strzelecki, Marek W. Jaskólski, Arctic tsunamis threaten coastal landscapes and communities – survey of Karrat Isfjord 2017 tsunami effects in Nuugaatsiaq, western Greenland, Nat. Hazards Earth Syst. Sci., 20, 2521–2534, https://doi.org/10.5194/nhess-20-2521-2020, 2020-09-24. Nuoroda tikrinta 2024-10-21.

2017 m. birželio 17 d. Karato fjorde, apie 32 km į rytus nuo gyvenvietės susidariusi nuošliauža sukėlė cunamį, kuris visiškai ar iš dalies sunaikino beveik pusę Nūgatsiako pastatų. Žuvo 4 žmonės, 9 sužeisti. Po cunamio gyventojai iš Nūgatsiako evakuoti, apgyvendinti Umanake ir Karsute. Sugrįžti į Nūgatsiaką neleidžiama dėl galimo pakartotinų nuošliaužų pavojaus.Chris Dunn, A Lurking Disaster in Greenland, Pulitzer Center, 2021-11-24. Nuoroda tikrinta 2024-10-21.

 Šaltiniai 

Kategorija:Grenlandijos gyvenvietės
Kategorija:Miestai vaiduokliai